Ανεξάρτητος Εφημερίς της Ελλάδος

Η Ανεξάρτητος Εφημερίς της Ελλάδος ήταν ελληνική εφημερίδα που εκδόθηκε στην Ύδρα στις 29 Ιουλίου του 1827 και η έκδοσή της μεταφέρθηκε στην Αίγινα στις 17 Απριλίου 1828. Η κυκλοφορία της τερματίστηκε στις 29 Μαΐου 1828 μετά από προφορική ανακοίνωση που απηύθυνε ο Ιωάννης Καποδίστριας στον εκδότη της εφημερίδας. Η εφημερίδα απευθυνόταν στον λαό και είχε ως κύριο στόχο να τον απαλλάξει από το σκοτάδι.

 Τα πρώτα χρόνια της εξέδιδε ένα τεύχος την εβδομάδα, ενώ με τη μεταφορά της στην Αίγινα έγινε δισεβδομαδιαία. Η απαιτούμενη συνδρομή ανερχόταν σε 5 ισπανικά τάλιρα για κάθε εξάμηνο, τα οποία έπρεπε να είχαν προπληρωθεί. Από την έναρξη της έκδοσής της μέχρι και την παύση της εκδόθηκαν συνολικά 40 φύλλα από τα οποία τα 31 εκδόθηκαν στην Ύδρα και τα υπόλοιπα 9 στην Αίγινα. Εκδότης της εφημερίδας ήταν ο Παντελής Κ. Παντελής, ναυτικός από την Ύδρα, στενά συνδεδεμένος με την οικογένεια Κουντουριώτη. Υπηρετούσε ως αξιωματικός σε διάφορα πλοία μέχρι τη στιγμή που αποφάσισε να ιδρύσει την εφημερίδα. Δεν ανήκε στον κόσμο της πολιτικής ούτε της λογιοσύνης. Ήταν σχεδόν αγράμματος. Γενικά, χαρακτηρίζεται ως υπέρμαχος των δημοκρατικών ελευθεριών και των συνταγματικών θεσμών. Υπεράσπιζε φανατικά την ελευθερία. Μέσα από την εφημερίδα του, που ήταν το προσωπικό του όργανο, εναντιώνονταν στους κοτζαμπάσηδες και τους Φαναριώτες ακόμα και στη Διοίκηση. Η Ανεξάρτητος Εφημερίς έγινε το μέσο με το οποίο εξέφραζε ο Υδραίος ναυτικός Π.Κ. Παντελής τις προσωπικές του απόψεις και δεν εξυπηρετούσε πολιτικά συμφέροντα. Βρισκόταν στον αντίποδα της Γενικής Εφημερίδος της Ελλάδας, η οποία, κατά τη γνώμη του Π.Κ. Παντελή, ελέγχονταν από τους Φαναριώτες και τους Κοτζαμπάσηδες. Η εφημερίδα είχε ύφος επικριτικό καθώς σχολίαζε οξύτατα ανθρώπους και κοινωνικές ομάδες ενώ ακόμη στηλίτευε τις αποφάσεις της "Αντικυβερνητικής Επιτροπής", όταν ήταν αντίθετες με τις δημοκρατικές διαδικασίες. Οι αρθρογράφοι ασχολούνταν με πολιτικά και κοινωνικά θέματα της εποχής. Μετά τη μεταφορά της στην Αίγινα, μετριάστηκε ο επιθετικός τόνος που είχε όταν εκδιδόταν στην Ύδρα και δημοσίευε πλέον αποφάσεις και διατάγματα του κυβερνήτη Ιωάννη Καποδίστρια.Μετά το κλείσιμό της επανεκδόθηκε για ένα σύντομο χρονικό διάστημα το 1842, με στόχο να αγωνιστεί για την παραχώρηση συντάγματος. Το σλόγκαν της ήταν μια φράση του Αριστοτέλη, “Όσιον Προτιμάν την Αλήθεια”. Οι διαστάσεις της ήταν αρχικά 27x20 εκ. και αργότερα 31x20 εκ. Λόγω του επικριτικού ύφους που είχε προς τη Διοίκηση, διάφορα μέλη της εξουσίας επεδίωξαν τον Σεπτέμβρη του 1827 τον τερματισμό της κυκλοφορίας της εφημερίδας. Ωστόσο, η εφημερίδα συνέχισε να κυκλοφορεί μέχρι το 1828, όταν και τελικά τερματίζεται η έκδοσή της κατόπιν απαίτησης του Ιωάννη Καποδίστρια από τον εκδότη της. Τούτο συνέβη παρότι ο Παντελής Κ. Παντελής είχε, εν τω μεταξύ, ακολουθήσει μια περισσότερο διαλλακτική στάση και είχε ταχθεί με το μέρος του Καποδίστρια. Η Ανεξάρτητος Εφημερίς της Ελλάδος τέθηκε σε κυκλοφορία όταν οι πρώτες εφημερίδες της Ελληνικής Επανάστασης είχαν πλέον σταματήσει οριστικά τη λειτουργία τους, με μοναδική εξαίρεση τη “Γενική Εφημερίδα της Ελλάδος”. Όμως και αυτή είχε χάσει την επικαιρότητά της μετά την αποπομπή του Θεόκλητου Φαρμακίδη, ο οποίος είχε αναλάβει τη διεύθυνση της εφημερίδας. "ΝΑΥΠΛΙΟΝ" "Ειδήσεις Κορινθιακού Κόλπου" "Η σκιά του Τιμολέοντος" "Διάλογος Φιλανθρωπικός" ''Περί του Ναυπλίου" ''Δυτική Ελλάς" "ΠΑΡΙΣΣΙΑ" "Είδησις εκ Λονδίνου" "Περί αλαζονείας" Εφημερίς των Αθηνών Ο Φίλος του Νόμου Γενική Εφημερίς της Ελλάδος Σάλπιγξ Ελληνική Ελληνικά Χρονικά Απόλλων Η τυπογραφία στην Επανάσταση του 1821 Εγκυκλοπαίδεια του Ελληνικού Τύπου 1784-1974 (2008), Τόμος Α΄. Αθήνα: Εθνικό Ίδρυμα Ερευνών. ISBN 9789607916525 Αικατερίνη Κουμαριανού, «Ο τύπος από το 1828 ως το 1832», Ιστορία του Ελληνικού Έθνους, H Eλληνική Επανάσταση (1975), Τόμος ΙΒ'. Αθήνα: Εκδοτική Αθηνών ISBN 9789602131084 Ιστορία του Νέου Ελληνισμού 1770-2000 (2003), Τόμος 3. Αθήνα: Ελληνικά Γράμματα. ISBN 9789604065424 Ιστορία των Ελλήνων, Η Ελληνική Επανάσταση 1821 (2010), Τόμος 9. Αθήνα: Εκδόσεις Δομή. ISBN 9789608177949 Ψηφιακή βιβλιοθήκη της Βουλής των Ελλήνων, που περιέχει αρχείο με ελληνικές εφημερίδες.